Böjtöltél, de nincs semmi eredménye.
Mától kezdve próbáld ki a következőt!
Hű! El fogtok jönni ide bizonyságot tenni!
Kegyelem és békesség nektek Jézus hatalmas nevében,
köszöntünk 'Az Örökség Tovább Él' újabb epizódjában!
Ma T.B. Joshua két videóját hozzuk el nektek,
melyekben egy nagyon fontos és tanulságos témáról beszél,
ami hiszem, hogy nagy segítségetekre lesz a keresztény életetekben.
Az első videó egy igehirdetés részlete,
a második pedig egy dél-afrikai hölgy bizonyságtételéből
származik, aki az életét boszorkányságba
vezető gonosz szellemtől szabadult meg.
T.B Joshua a hölgy bizonyságtételét hallgatva
megragadta a lehetőséget és a hölgy élettapasztalatát felhasználva
tanított erről a fontos szellemi alapelvről.
Nos, nyerjetek áldást belőle, miközben megtanuljátok, hogy milyen az az ima
és az a böjtölés, amely mindig felkelti Isten figyelmét.
Nézzük!
Ha nem akarod, hogy sátán rabszolgává tegyen, akkor dolgozz a személyiségeden!
Vagyis, mától fogva, ne kezdd el kérni Istent: Gyógyíts meg!"
Imádkozz a gyarlóságod ellen!
Mától kezdve, ne kezdd el mondani: "Istenem, áldj meg!"
Imádkozz a gyarlóságod ellen!
Mától fogva, ne kezdd el mondani: "Istenem, védj meg!
A nyomomban vannak! Meg akarnak ölni!"
Az idődet pazarlod.
Kezdd rögtön azzal, hogy a gyarlóságod ellen imádkozol!
Sátán a gyarlóság útján vonul be,
hogy fájdalommal sújtson,
hogy bizonytalansággal sújtson,
hogy betegséggel sújtson,
hogy mindazokkal a dolgokkal sújtson, amikről beszélsz.
A gyarlóságunkat használja fel, hogy belénk hatoljon.
Ha elzárod a gyarlóság útját, többé nem tud behatolni.
Testvérem, kérlek gyere ide!
Állj ide! Testvérem, kérlek állj ide!
Állj ide!
Ez a férfi itt fog átjönni hozzám.
Azonban ha ők ketten összezárnak, nincs út számára.
Ez az állapot jelenti, hogy teljességben élsz - jólétben élsz.
Ezért jó, ha az út le van zárva.
Ez itt a gyarlóság.
Ez itt a gyarlóságok által nyitott bejárat, hogy ő át tudjon ide jönni
és szegénységgel tudjon sújtani,
betegséggel tudjon sújtani,
kudarccal és meddőséggel vagy bármi mással tudjon sújtani.
Itt tud átjönni.
Ahelyett, hogy azzal kezdenénk, hogy: "Istenem, gyógyíts meg!"
Van értelme azt kérni: "Istenem gyógyíts meg?"
Miért nem zárod le az utat és élsz jólétben?
De mi továbbra is azt hajtjuk: "Gyógyíts meg!"
Ha beteg vagy, azt hajtod: "Gyógyíts meg!"
Ha szegény vagy, azt hajtod: "Áldj meg!"
Ha meddő vagy, azt hajtod: "Áldj meg a méh gyümölcsével!"
Nem! Isten tud a problémádról; tisztában van a helyzeteddel.
Ha azt mondod Istennek, hogy: "Oda szeretnék menni" -
azzal azt mondod, hogy az Istened vak.
Aki teremtett, Ő ismer.
Ismeri a természetedet. Ismeri a gondolataidat.
Te meg jössz és azt mondod neki: "Szegény vagyok - áldj meg!"
Van ennek bármi értelme?
Tehát most arról beszélünk, hogy milyen módon tegyük méltóvá az életünket...
Méltóvá kell tenned az életedet!
Sok életet elszakítottak a Teremtőtől.
Ahhoz, hogy az életed ismét méltó legyen Hozzá, mától kezdve imádkozz a gyarlóságod ellen!
Ezt mondta Isten Pál Apostolnak.
Pál három alkalommal ment Istenhez: 'Gyógyíts meg! Egy tüske van a testemben!'
Az Úr minden alkalommal azt mondta: "A kegyelmem elég neked."
Ez azt jelenti: 'Az igazságom elég neked.'
Pál minden alkalommal azt mondta: 'Gyógyíts meg!' Isten pedig azt: 'A kegyelmem elég neked.'
Vagyis: 'Keresd először Isten országát! A gyógyulás, az áldás és minden más vele jár.'
Isten Pált példaként állítja mindnyájunk elé.
Soha nem hallottunk arról, hogy mi történt, miután az Úr háromszor azt mondta:
"A kegyelmem elég neked!"
Nincs erről több feljegyzés.
Nem hallottunk arról, hogy Pált a betegség ölte volna meg.
Illetve Pál megérte azt a kort, amit Isten megígért neki.
Mi jelenleg a kihívásod? A gyarlóságok.
Mondd a szomszédodnak: "A kihívásom a gyarlóságom, nem a nehézségem,
nem a betegségem, nem a bajom.
A kihívásom a gyarlóságom."
Ez a kihívásod.
Ha eddig is a gyarlóság ellen imádkoztál volna,
a helyzeted már megváltozott volna.
Összegzésképpen, ma alapvetően a gyarlóságaid ellen imádkozz!
"Szegény vagyok" - Isten tudja.
"Beteg vagyok" - Isten tudja.
"Terméketlen vagyok" - Isten tudja.
Bármilyen kihívásod van, Isten tud róla.
Felesleges részletezni.
'Ez van velem! Erre van szükségem!'
Zárd le az utat, amin sátán besétál, hogy sanyargasson!
Zárd le a bejáratot, amin sátán bejön, hogy megkárosítson - ami a gyarlóság.
A gyarlóságunkat használja, hogy kárt okozzon.
A gyarlóságunkat használja, hogy megtámadjon.
A gyarlóságunkat használja, hogy megüssön.
Erre jó a gyarlóság. Imádkozz a gyarlóságod ellen!
Ha pedig végre lezárod a gyarlóság útját, minden más is megadatik.
Egy dolog a gyarlósággal kapcsolatban -
ha szóra nyitod a szádat és azt mondod: 'Istenem, túl sokat beszélek!
Kérlek, adj kegyelmet! Nem akarok túl sokat beszélni!'
Az ima után, emberi lényként, szeretnéd gyakorolni azt, amiért imádkoztál.
Amikor túl sokat kezdenél beszélni,
eszedbe fog jutni, hogy imádkoztál ellene.
Ha valaki azt mondja: "T.B. Joshua, van valami mondanivalód?"
"Ne aggódj - később találkozunk."
Mert nem akarsz túl sokat beszélni.
Mert csak a bolond beszél túl sokat közvetlenül azután,
hogy imádkozott a sok beszéd ellen.
Ismét imádkozol: 'Uram, nem akarok túl sokat beszélni!'
Ha a gyarlóságod ellen kezdesz imádkozni,
akkor az ima után aszerint is kell élned.
Mondd a szomszédodnak: "Élj az imád szerint!"
Éld meg azt, amiért imádkozol!
'Nem akarok túl sokat beszélni!'
Az ima után úgy élek, hogy ne beszéljek sokat.
Ha böjtölni szeretnél, úgy, hogy választ is kapj Istentől...
Nincs is szükséged arra, hogy Isten szolgáljon a szíved felé, hogy böjtölni kezdj.
Ha bármikor elhatározod, hogy böjtölsz a gyarlóságod ellen, Isten válaszol.
Figyeltek? Hadd lássam a kezeteket!
Minden más böjt - ha azért mész a hegyre böjtölni, mert szegény vagy
és szeretnéd, hogy Isten áttöréssel áldjon meg.
Ha az erdőben maradsz és 4 napig böjtölsz,
ha 100 évig böjtölsz is, ott pusztulsz el!
Menj és böjtölj és imádkozz a gyarlóságod ellen arra rögtön jön a válasz!
Isten azonnal válaszol, mert Isten olyan személyt akar, aki kapcsolatot épít Vele.
Ha építed a kapcsolatot Istennel -
'Túl sokat beszélek; nem akarok olyan sokat beszélni!' - Ő mindig boldog.
Istennek a Vele való kapcsolatunk számít, nem az, hogy mit teszünk.
Menj és böjtölj - minden mást is megkapsz.
Bármikor lehetőséged van a gyarlóságod miatt böjtölni,
az azonnali választ von maga után.
Böjtöltél, de nem lett semmi eredménye.
Mától próbáld így csinálni!
Ha ki tudsz jelölni egy napot, amikor reggeltől estig a gyarlóságod miatt böjtölsz,
el fogsz jönni ide bizonyságot tenni.
A rémálmokkal, amik gyötörnek - sátán a gyarlóságodon keresztül támad meg.
A nehézséggel, amivel szembesülsz -
sátán a gyarlóságodon keresztül jön és támad meg a nehézség szellemével.
A betegséggel, amitől most szenvedsz -
sátán a gyarlóságodon keresztül jön és támad meg a betegség szellemével.
A terméketlenség - a gyarlóság által van.
Kérlek, zárjuk le a bejáratot! Imádkozz ellene!
Így imádkozz!
Ha gy teszel, örülök az életednek.
Ha egy keresztényről van szó, akkor tovább lépünk és megvizsgáljuk az életét -
hogy van-e valamilyen területen gyarlóság.
Nyilvánvalóvá válik, hogy milyen szinten állnak.
Megnézzük, hogy a maguk szintjén
milyen gyakran imádkoznak?
Milyen gyakran gerjednek haragra?
Van-e bennük testi vágy vagy valamilyen gyarlóság?
A gyarlóság lehet testi vágy, harag, meg nem bocsátás, gyűlölet vagy büszkeség.
Álljatok fel!
Hát nem tanulságos?
Ezért mondtam, hogy álljatok fel, Jézus iránti tiszteletből.
Állva hallgatjuk tovább, amit mond.
Nagyon tanulságos. Csak írjátok le! Halljátok?
Elkezdte sorolni a test gyümölcseit.
Azt mondta, ha találnak valamilyen gyarlóságot, akkor... azon a területen...
OK. Folytasd onnan, ahol abbahagytad!
A gyarlóság lehet harag, büszkeség vagy dicsekvés.
OK, ez egy jó példa, ha valaki büszke, hogyan használjátok fel a büszkeségét?
Hogyan léptek be az életébe a büszkeségén keresztül?
Például, ha a problémája a büszkeség,
akkor olyan helyzeteket teremtünk, amik büszkébbé teszik,
hogy beszéljen magáról - az elért sikeréről.
Az adott gyarlóság területét kiszélesítjük,
hogy elég ideig beleragadjon ahhoz, hogy beléphessünk és elvégezzük, amit akarunk.
Tapsoljunk Jézusnak!
Hallottátok ezt?
Ha a büszkeség a gyarlóság, akkor azon keresztül lépnek be,
így arrogáns és büszke kezdesz lenni.
Ez elég ahhoz, hogy elbuktassanak, hogy a hálójukba kerülj.
Folytasd!
Aztán, felhasználjuk az adott gyarlóságot.
Ha benne marad az adott gyarlóságban,
akkor belépünk az életébe és elvégezzük, amit akarunk.
Végül megkaparintjuk.
Mit akartok tenni?
Ebben az esetben mondjuk fel akarjuk bontani a házasságot.
Igen, azt akarjuk, hogy ez a férfi elhagyja a feleségét
és az ügyfelemet vegye feleségül.
Sok esetben jártatok sikerrel?
Igen, sok esetben.
Sok keresztény ember esetében?
Igen, sok keresztény ember esetében.
Hallottátok, hogy mit mondott?
Nincs tökéletes ember, nincs egy sem - ezt az igét használják.
Innen nézik a dolgokat.
Nézzétek meg, hogy mit mondott Pál: "Amikor gyenge vagyok, akkor vagyok erős."
A legutóbbi alkalommal a 'csapás' szót használtam.
A csapásaink a szellemi növekedésünket szolgálják.
Így definiáltam: időnként megkísértetünk,
hogy megtanuljunk többet imádkozni.
Na most, ő azt mondja, hogy ha a büszkeség a gyarlóságod,
de az imád útja még szabad,
akkor minél jobban kísért a büszkeség, annál többet imádkozol.
Ez esetben a büszkeséget nem tudják felhasználni ellened.
Kivéve, ha elzárják az imád útját.
Ha az imád útját elzárják, akkor minél büszkébb leszel,
annál jobban tönkretesznek.
Minél büszkébb leszel, annál nagyobb lesz a pusztítás.
Viszont ha az imád útja szabad,
akkor minél jobban kísért a büszkeség, annál többet imádkozol.
Az a céljuk és a szándékuk, hogy keresztényként megbuktassanak.
Azonban ahelyett, hogy elbuknál, megerősödsz.
Veszítenek.
Figyeltek?
Na most, szeretném ezt elvinni innen, arrébb akarom tolni.
Minél inkább próbálsz ellökni innen, hogy ne toljam, annál jobban tolom.
Mint láthatod, az a szándék, hogy elmozdítsanak engem innen, legyőzetett.
Szóval felesleges lökdösni.
Sátán szándéka, az ok, amiért sátán elhatározta, hogy ezt a gyarlóságot használja -
általában csaliként használják a gyarlóságot.
Namost, ha a támadás erősödésével te egyre többet imádkozol -
ezt jelenti, hogy 'a csapásaink a szellemi növekedésünket szolgálják'.
A csapás lehet kísértés, szegénység, támadás, ez, az, amaz.
Azonban ha elérkezik, a szellemi növekedésedet szolgálja.
Többet imádkozol, többet böjtölsz és jobban keresed Isten arcát.
Tehát, ő most arról beszél, hogy a gyarlóságot keresik.
Ha van benned gyarlóság, de az imád útja szabad,
akkor ha elérkezik a támadás, többet imádkozol.
Nincs joguk fölötted.
Viszont ha az imád útja el van zárva -
ha hatalmukba kerítik az imád útját, akkor hatalmukba kerítik az életedet.
Ezért mondja a Biblia: "Semmi nem választhat el".
Ezt jelenti.
Elválaszthat a gyarlóság? Nem - ha az imád útja szabad.
Viszont ha az imád útja el van zárva, akkor a gyarlóság elválaszthat Isten szeretetétől.
Értitek? Hadd lássam a kezeteket!
Ha az imád útja el van zárva, akkor a gyarlóság elválaszthat Isten szeretetétől.
Viszont ha az imád útja szabad, semmi nem választhat el.
Erre gondolt Pál.
Azt mondta: "Mi választhat el? Tüske? Nem.
Gyarlóság? Gyengeség? Gyűlölet?
Azt mondta, hogy semmi nem választhatja el, mert az imája útja szabad.
Viszont ha elzárják az imád útját és már nem tudsz imádkozni, akkor véged van.
Fogunk még erről beszélni. Foglaljatok helyet!
Nézzük meg Pál esetét!
Háromszor kiáltott Istenhez, nem egyszer.
A három alkalommal háromszáz alkalmat jelent.
Minden egyes alkalom száz alkalmat jelent.
Sokszor futott Istenhez.
'Jézus, ments meg! Gyógyíts meg! Áljd meg! Védj meg!
Az életben hányszor futottál valamivel Istenhez, mielőtt feladtad?
Nem kapsz választ Istentől - és feladod?
Ne feledd, Pál azt a választ kapta: 'Az én kegyelmem elég neked.'
Mégsem adta fel.
Mi a helyzet veled, aki feladod anélkül, hogy egyáltalán választ kaptál volna?
Összevetve azzal, akinek válaszolt Isten:
'A kegyelmem elég neked. Ne aggódj!'
Neked viszont nem is válaszolt Isten, mégis feladod.
Valamint Pál soha nem sértődött meg, amiért Isten nem távolította el a tüskét.
Ezekkel a szavakkal: 'A kegyelmem elég neked' - beletörődött,
mert tudta, hogy akár meggyógyul, akár nem,
az Isten pozícióján nem változtat.
Akár bejutsz Isten Királyságába, akár nem,
az Isten Királyságán nem változtat.
Isten továbbra is Gyógyító és Szabadító, ha meggyógyulsz, ha nem.
Pál tudta, hogy ha meggyógyul, ha nem, Jézus a Gyógyító.
Szóval miért aggódsz?
Térjünk vissza a gyarlósághoz, amiről a testvérünk beszélt!
A Biblia szerint senki nem tökéletes.
Akármi is a gyarlóságod, ha az imád útja szabad,
az a gyarlóság a szellemi növekedésedet szolgálja, közelebb visz Istenhez,
hogy még inkább Istenhez fuss, még erősebb legyen a meggyőződésed, elég legyen a hited.
Mert van hited, csak kevés.
A gyarlóság viszont megnöveli a hitedet, hogy elég legyen.
Köszönjük Jézus Krisztus!
Szeretem ezt az üzenetet.
Különösen tetszett az első klipben, amikor T.B. Joshua Próféta azt mondta, hogy
Isten olyan személyt akar, aki építi a Vele való kapcsolatát.
Mert - Isten népe - ez a lényeg.
Az a lényeg, hogy építsük az Istennel való kapcsolatunkat.
Igen, vannak gyarlóságaink.
Igen, az életben követünk el hibákat.
És igen, ebben a világban érnek nehézségek, bajok és a hitünk próbára tétetik.
Azonban nem engedhetjük meg, hogy bármi is megzavarja az Istennel való kapcsolatunkat.
Sátán bezavarhat a pénzügyeinkbe, a tevékenységünkbe, a karrierünkbe vagy az egészségünkbe.
Nem vagyunk érinthetetlenek.
Azonban ne hagyd, hogy bezavarjon a szellemi életedbe!
Ne hagyd, hogy megszakítsa az imád útját!
Hívőkként mi a jelmondatunk?
Semmi - egyáltalán semmi - nem választhat el
Isten szeretetétől, amely Krisztus Jézusban van.
Nagyon tetszett Pál Apostol példája, amire T.B. Joshua emlékeztetett minket.
2 Korinthus 12:7-10
Mert még azon a szinten is, amelyen ő volt Isten dolgaival kapcsolatban,
a Szellem dolgaival kapcsolatban,
a Biblia azt írja, hogy volt egy tüske a testében.
Viszont ez a tüske nem futtatta zátonyra a szellemi életét.
Sőt, közelebb vonta őt Istenhez -
több imára, több hitre, több Isten iránti szeretetre sarkallta.
Semmi nem szakította meg az imája útját.
Micsoda bátorítás ez ma számunkra!
Bármilyen helyzetben vagytok is, Isten népe,
ha arról a helyzetről Isten jut eszetekbe,
ha az a helyzet, gyarlóság, az Istentől való függés forrása,
ha az Istentől való függés tudatát növeli,
akkor tudhatjátok, hogy előrelépés következik.
Tehát, ezt az igét a következőképpen alkalmazhatjuk a mindennapjainkban:
Többé ne az ellenségeink ellen imádkozzunk!
Kezdjünk el imádkozni a gyarlóságaink ellen!
Zárjuk ki az ördögöt az életünkből!
Tartsuk szabadon az imánk Istenhez vezető útját!
Valamint ne hagyjuk, hogy bármi ezen a világon
zátonyra futtassa a szellemi növekedésünket!
Illetve az Isten által elrendelt, tökéletes idejében
minden gyönyörű.
Köszönjük Jézus Krisztus!
Nos, köszönjük, hogy velünk együtt megnéztétek ma ezt a csodálatos üzenetet!
Nagyon szeretném hallani tőletek, hogy mit tanultatok
T.B. Joshua Próféta gyakorlatias üzenetéből.
Mint tudjátok, a Szent Szellem befolyása alatt elhangzott szavak
nincsenek időhöz kötve.
Tehát, kérlek titeket, hogy alább a kommentekben írjátok meg, hogy mit tanultatok ebből az üzenetből!
És persze ne feledjétek
kutassátok Isten szívét, hogy tisztán lássátok az életet, Jézus nevében!